text: Cirkus Dannebrog ser frem mod nye succeser
  08 august 2016 kl. 12.52
  Først så det sort ud, men nu lysner det. Cirkus Dannebrog har rejst sig efter konkurs og har succes med en helt moderne forestilling.
  
  I foråret så det virkelig sort ud for Cirkus Dannebrog, som holder til i Mølby i Sønderjylland. Det familieejede cirkus blev erklæret konkurs efter 40 år på landevejene.  
  Men familien Enoch kæmpede for deres livsvæk gennem generationer, og efter forhandlinger med kurator og hele pensionen indvesteret lykkedes det familien at genrejse familieforetagnet. 
  Mandag er de i Nørre Nebel ved Varde på deres tur rundt i landet.
  - Nu har vi pludselig kronede dage. Det er som om, publikum har ventet på et mere moderne cirkus koncept. Vi har booket moderne artister og skåret ind til benet i cirkusoplevelsen. Folk kommer ikke for at se de samme heste løbe rundt i ring igen og igen og igen. De vil underholdes, og det har vi taget konsekvensen af, fortæller Dennie Enoch i en pressemeddelse, og indrømmer:
  - Vi har i cirkus været for dårlige til at forny os, og det går ikke længere. Nu booker vi kun numre, hvor vores gæster kan sige, at det har de alligevel aldrig set før.
  Som noget nyt, har Cirkus Dannebrog også fået det, de kalder "Cirkus Zoo". Her kan alle interesserede gratis komme forbi og opleve dyrerne alle dage mellem klokken 12 og 17.
  Tirsdag og onsdag er Cirkus Dannebrog  i Blåvand.
  Se her hvornår Cirkus Dannebrog kommer forbi din by.
  